Document ID: 32014D0901

Title and Content:
ΑΠΌΦΑΣΗ 2014/901/ΚΕΠΠΑ ΤΟΥ ΣΥΜΒΟΥΛΊΟΥ της 12ης Δεκεμβρίου 2014 για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29, Έχοντας υπόψη την απόφαση αριθ. 2013/255/ΚΕΠΠΑ της 31ης Μαΐου 2013 του Συμβουλίου σχετικά με περιοριστικά μέτρα κατά της Συρίας (1), Εκτιμώντας τα ακόλουθα: (1) Στις 31 Μαΐου 2013 το Συμβούλιο εξέδωσε την απόφαση 2013/255/ΚΕΠΠΑ. (2) Στις 20 Οκτωβρίου 2014 το Συμβούλιο συμφώνησε να επιβληθεί απαγόρευση των εξαγωγών καυσίμου αεριωθούμενων και των σχετικών προσθέτων στη Συρία, καθώς χρησιμοποιούνται από την πολεμική αεροπορία του καθεστώτος Άσαντ, η οποία επιχειρεί τυφλές αεροπορικές επιθέσεις κατά του άμαχου πληθυσμού. (4) Για την εφαρμογή των μέτρων αυτών, απαιτείται περαιτέρω δράση της Ένωσης. (5) Η απόφαση 2013/255/ΚΕΠΠΑ θα πρέπει επομένως να τροποποιηθεί αναλόγως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στην απόφαση 2013/255/ΚΕΠΠΑ του Συμβουλίου προστίθεται το ακόλουθο άρθρο: «Άρθρο 7α 1. Απαγορεύονται η πώληση, προμήθεια, μεταφορά ή εξαγωγή καυσίμου αεριωθούμενων και προσθέτων ειδικής σύνθεσης για χρήση σε καύσιμο αεριωθούμενων στη Συρία από πολίτες των κρατών μελών ή από το έδαφος των κρατών μελών ή με σκάφη ή αεροσκάφη που φέρουν τη σημαία τους, είτε αυτά κατάγονται από τα εδάφη τους είτε όχι. 2. Απαγορεύεται η παροχή, άμεσα ή έμμεσα, χρηματοδότησης ή χρηματοδοτικής βοήθειας, καθώς επίσης και ασφάλισης, αντασφάλισης ή υπηρεσιών διαμεσολάβησης που σχετίζονται με οποιαδήποτε πώληση, προμήθεια, μεταφορά ή εξαγωγή καυσίμου αεριωθούμενων και συναφών προσθέτων, όπως αναφέρονται στην παράγραφο 1. 3. Οι αρμόδιες αρχές ενός κράτους μέλους δύνανται να επιτρέψουν την πώληση, προμήθεια, μεταφορά ή εξαγωγή καυσίμου αεριωθούμενων και των συναφών προσθέτων στη Συρία ή την παροχή άμεσης ή έμμεσης χρηματοδότησης, χρηματοδοτικής βοήθειας, ασφάλισης, αντασφάλισης ή υπηρεσιών διαμεσολάβησης, που είναι απαραίτητες για χρήση από τα Ηνωμένα Έθνη ή από φορείς που ενεργούν για λογαριασμό των Ηνωμένων Εθνών για ανθρωπιστικούς σκοπούς όπως η παροχή ή η διευκόλυνση της παροχής βοήθειας, συμπεριλαμβανομένου ιατροφαρμακευτικού υλικού, τροφίμων, ή για τη μεταφορά εργαζομένων στον ανθρωπιστικό τομέα και συναφή βοήθεια ή για απομακρύνσεις από τη Συρία ή εντός της Συρίας. 4. Οι απαγορεύσεις που προβλέπονται στις παραγράφους 1 και 2 δεν θα ισχύουν για καύσιμο αεριωθούμενων και πρόσθετα που χρησιμοποιούνται αποκλειστικά από μη συριακά αεροσκάφη της πολιτικής αεροπορίας που προσγειώνονται στη Συρία, εφόσον προορίζονται και χρησιμοποιούνται αποκλειστικά για τη συνέχιση της πτητικής λειτουργίας του αεροσκάφους επί του οποίου έχουν φορτωθεί. 5. Η Ένωση λαμβάνει κάθε αναγκαίο μέτρο για να καθορίσει τα σχετικά είδη που εμπίπτουν στο παρόν άρθρο.» Άρθρο 2 Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης. Βρυξέλλες, 12 Δεκεμβρίου 2014.

Classification Labels:
157
35

Label Descriptions:
{"157": "Δημόσια ασφάλεια", "35": "ΠΟΛΙΤΙΚΗ"}

EuroVoc IDs (Original): 3584
4045
3474
2364
2705

EuroVoc IDs (Expanded): 3584
4045
3474
2364
2705

Dataset Source: meu

Split: test